Marko Jaričs

Marko Jaričs (; dzimis  Belgradā, Dienvidslāvijā) ir profesionāls serbu basketbolists, Serbijas basketbola izlases dalībnieks. Pašlaik (2013) ir bez kluba. 2000. gada NBA draftā viņu ar kopējo 30. numuru izvēlējās Losandželosas "Clippers". 2002. gada Pasaules čempions un 2001. gada Eiropas čempions kopā ar Dienvidslāvijas basketbola izlasi.

 Karjera 

M. Jariču 2000. gada NBA draftā ar kopējo 30. numuru izvēlējās Losandželosas "Clippers". Tur viņš aizvadīja trīs sezonas, un tika aizmainīts uz Minesotas "Timberwolves" kopā ar Laionelu Čalmersu. Pretī "Clippers" saņēma Semu Keselu un nākotnes izvēles tiesības drafta pirmajā kārtā.Timberwolves Acquire Guards Marko Jaric & Lionel Chalmers from the L.A. Clippers for Guard Sam Cassell & First-Round Draft Pick   M. Jaričs tika aizmainīts uz Memfisas "Grizzlies".Wolves pick Mayo, swap him for Love in 8-player deal   2009. gada 22. decembrī parakstīja līgumu ar Spānijas basketbola līgas klubu Madrides "Real".Marko Jaric, nuevo jugador del Real Madrid   2011. gada janvārī viņš parakstīja līgumu ar Sjēnas "Montepaschi", taču 2012. gada oktobrī pievienojās Čikāgas "Bulls", taču viņš neiekļuva komandas galīgajā sastāvā.

Viņš ir spēlējis arī nacionālajā izlasē. Labākais sasniegums — 2002. gada Pasaules čempiona gods. Viņš ieguvis arī 2001. gada Eiropas čempiontitulu. M. Jaričs ir vienīgais basketbolists, kurš uzvarējis Itālijas spēcīgākajā basketbola līgā divus gadus pēc kārtas ar divām dažādām komandām. 2000. gadā basketbolists triumfēja ar "Paf Bologna", bet gadu vēlāk — ar Boloņas "Kinder".

 Privātā dzīve 

Marko ir Srečko Jariča, viena no visu laiku labākajiem serbu basketbolistiem, dēls.NBA.com : Marko Jaric Bio Page   Marko Jaričam ir dubultā pilsonība, arī grieķu.Lega A Basket  

 M. Jaričs saderinājās ar brazīļu supermodeli Adrianu Limu, bildinot topošo sievu viņas 27. dzimšanas dienā.Supermodel Adriana Lima Engaged to Basketball Star  Pāris apprecējās 2009. gada Valentīndienā.Supermodel Adriana Lima Elopes! People, February 23, 2009  Pēc pieciem gadiem pāris izšķīrās, lai gan oficiāli laulība tika šķirta vēl 2 gadus vēlāk — 2016. gadā. M. Jariča un A. Limas laulībā piedzima divas meitas.

 Statistika NBA 

 Regulārā sezona 
Sezona  Komanda  GP  GS  MPG  FG%  3P%  FT%  RPG  APG  SPG  BPG  PPG 2002—2003 "Clippers" 66  12  20,9  40,1  31,9  75,2  2,4  2,9  1,5  0,2  7,4 2003—2004 "Clippers" 58  50  30,3  38,8  34,0  73,3  3,0  4,8  1,6  0,3  8,5 2004—2005 "Clippers" 50  41  33,1  41,4  37,1  72,0  3,2  6,1  1,7  0,3  9,9 2005—2006 "Timberwolves" 75  49  28,0  39,9  30,1  68,8  3,1  3,9  1,4  0,3  7,8 2006—2007 "Timberwolves" 70  13  22,2  41,8  37,6  76,1  2,6  2,1  1,1  0,2  5,3 2007—2008 "Timberwolves" 75  56  29,2  43,0  36,2  74,2  3,0  4,1  1,3  ,4  8,3 2008—09 "Grizzlies" 53  0  11,4  33,1  39,3  70,7  1,2  1,4  0,6  0,2  2,6 Karjera 447  221  25,2  40,4  34,4  73,0  2,7  3,6  1,3  0,2  7,1

 Atsauces 

 Ārējās saites 

 Basketpedya profils 

Kategorija:1978. gadā dzimušie
Kategorija:Belgradā dzimušie
Kategorija:Serbijas basketbolisti
Kategorija:Serbijas un Melnkalnes basketbolisti
Kategorija:Dienvidslāvijas basketbolisti
Kategorija:Uzbrūkošie aizsargi
Kategorija:Losandželosas "Clippers" spēlētāji
Kategorija:Minesotas "Timberwolves" spēlētāji
Kategorija:Memfisas "Grizzlies" spēlētāji
Kategorija:Eiropas čempioni basketbolā
Kategorija:Pasaules čempioni basketbolā